**Obavijest o početku nastave za razrednu nastavu od 1. do 4. razreda te posebne razredne odjele i djecu s teškoćama koja imaju pomoćnika u nastavi**

Poštovani roditelji,

U skladu s naputcima Ministarstva obrazovanja i Uputama HZJZa, 25.5.2020. godine započima nastava u prostorima Škole za učenike nižih razreda te učenike u posebnim razrednim odjelima i djecu s teškoćama koja imaju pomoćnika u nastavi.

Prema navodima Ministarstva, Upute HZJZ-a kažu da je škola sigurna za zaposlenike i učenike uz pridržavanje navedenih mjera pa učenici razredne nastave trebaju ići u školu.

Razlozi za nedolazak u školu mogu biti objektivni kao što su: bolest, izmještenost zbog potresa, osnivač ne može brzo osigurati primjeren prijevoz, lokalno žarište (primjer Brač) itd. Također, mogu biti i subjektivne okolnosti poput teško bolesne osobe u kućanstvu i roditelj se boji poslati dijete u školu iako u redovitoj situaciji to ne bi bila opravdana isprika.

Roditelji čija djeca neće ići u školu, kao i inače, trebaju opravdati izostanak s nastave. (Za izostanak do tri dana dovoljno je opravdanje roditelja, a za duže izostanke potrebno je donijeti liječničku ispričnicu.)

Učenici koji će ostati kod kuće imat će priliku još neko vrijeme, dok se ne obradi obvezno gradivo, sudjelovati u mješovitoj nastavi uz pomoć Škole na trećem, ali se prema novim uputama mogu i naknadno uključiti u razredni odjel (nakon prestanka objektivnog ili subjektivnog razloga za nepohađanje nastave).

Posebno napominjemo

* da ne dolazite u pratnji djeteta ukoliko imate simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako vam je izrečena mjera samoizolacije ili ako imate saznanja da ste zaraženi COVIDom-19,
* da ne dovodite dijete u ustanovu ako dijete ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa), ako imaizrečenu mjeru samoizolacije ili ako je dijete zaraženo COVIDom-19.
* Da ne ulazite u školsku zgradu prilikom dovođenja djeteta u školu

U školi će se u skladu s Uputama HZJZa provoditi sve preporučene higijenske mjere prilikom ulaska u prostore škole i boravka u školskoj ustanovi, kao i preporuka o fizičkom distanciranju među učenicima i zaposlenicima Škole te će djeca biti upozoravana na poštivanje svih preporučenih mjera.

Upute HZJZa nalaze se na linku te vas molimo da se pobliže upoznate s njima. <https://www.hzjz.hr/wp-content/uploads/2020/03/Upute_vrtici_skole.pdf>

Radujemo se ponovnom susretu

Boris Poljak, ravnatelj

U Splitu 22.5.2020.